ગુજરાત જનતા પંચાયત પક્ષના નેશનલ જનરલ સેક્રેટરીએ તંત્રને રજૂઆત કરીને એવુ જણાવ્યું હતું કે પોરબંદરમાં સવા વર્ષથી સિટી બસ સેવા બંધ થઈ ગઈ છે તેને શરૂ કરવા માટે ટેન્ડર પ્રક્રિયા હાથ ધરાઈ હતી અને કોન્ટ્રાક્ટ પણ અપાઇ ગયો છે. પરંતુ સરકારના માર્ગ અને પરિવહન વિભાગ તરફથી મંજૂરી આપવામાં આવી નથી તેના કારણે નવી બસો ખરીદાઈ ગઇ હોવા છતાં હજુ સુધી સિટી બસની સુવિધા ઉપલબ્ધ કરવામાં આવી નથી. મોંઘવારીના સમયમાં રિક્ષાચાલકો બેફામ રીતે ઉઘાડી લૂંટ ચલાવી રહ્યા છે.